ใบโพธิ์โชว์หั่นค่าต๋งผ่านตู้เอทีเอ็ม
ไทยพาณิชย์ ประกาศลดค่าธรรมเนียมการใช้บัตรผ่านเครื่องเอทีเอ็มถอนโอนข้ามเขตเหลือ 20 บาท
16 มี.ค. 2554

ไทยพาณิชย์ ประกาศลดค่าธรรมเนียมการใช้บัตรผ่านเครื่องเอทีเอ็มถอนโอนข้ามเขตเหลือ 20 บาท
นางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ กล่าวว่า ธนาคารไทยพาณิชย์ประกาศลดอัตราค่าธรรมเนียมการใช้บัตรเดบิตและบัตรเอทีเอ็ม ที่ทำรายการถอนเงินสด โอนเงินระหว่างบัญชีของธนาคาร และทำรายการผ่านเครื่องเอทีเอ็มของธนาคารไทยพาณิชย์ เพื่อให้สอดคล้องกับนโยบายของธนาคารแห่งประเทศไทย (ธปท.)
 



ภาพประกอบข่าว
ธนาคารได้ลดอัตราค่าธรรม เนียม ประกอบด้วย การถอนเงินสดในเขตหรือจังหวัดเดียวกันไม่มีค่าธรรมเนียม ส่วนการถอนเงินสดข้ามเขตหรือจังหวัด ปรับลดเหลือรายการละ 15 บาทเท่ากันหมดทุกรายการ จากเดิมในอัตราขั้นต่ำ 20 บาท (ค่าบริการเครือข่าย 10 บาท และค่าธรรมเนียม 0.1% ของยอดถอน) 
สำหรับการโอนเงินในเขตหรือจังหวัดเดียวกันไม่มีค่าธรรมเนียม แต่การโอนข้ามเขตหรือจังหวัด รายการแรกโอนฟรีภายในเดือนนั้น รายการต่อไปปรับลดเหลือรายการละ 15 บาทเท่ากันหมดทุกรายการ จากเดิมในอัตราขั้นต่ำ 20 บาท (ค่าบริการเครือข่าย 10 บาท และค่าธรรมเนียมร้อยละ 0.1 ของยอดโอน)
“จะลดค่าธรรมเนียมเพิ่มเติมในช่วงต่อไป สำหรับการทำธุรกรรมที่เครื่องต่างธนาคาร” นางกรรณิกา ระบุ
นางกรรณิกา กล่าวว่า การปรับอัตราดังกล่าวสำหรับลูกค้าของธนาคารไทยพาณิชย์ที่ทำรายการถอน/โอนภายในบัญชีของธนาคาร โดยใช้บัตรเดบิตและบัตรเอทีเอ็มของธนาคาร ณ ตู้เอทีเอ็มของธนาคารเท่านั้น  มีผลบังคับใช้ตั้งแต่วันเสาร์ที่ 19 มี.ค. 2554 เป็นต้นไป.